743/2018

Útdráttur

X var sakfelldur fyrir kynferðisbrot gegn sonarsyni sínum, A, samkvæmt 1. mgr. 194. gr. og 1. og 2. mgr. 202. gr. almennra hegningarlaga nr. 19/1940. Við ákvörðun refsingar var litið til þess að A var á aldrinum níu til tólf ára gamall er brotin áttu sér stað, að brotin voru alvarleg og að X hefði nýtt sér þá yfirburðastöðu sem hann hafði gagnvart barnungum sonarsyni sínum, sbr. 1., 2., 6. og 7. tölulið 1. mgr. 70. gr. almennra hegningarlaga. Var refsing X ákveðin fangelsi í þrjú ár og sex mánuði og honum gert að greiða A 1.700.000 krónur í miskabætur.

Dómur Landsréttar

Mál þetta dæma landsréttardómararnir D-kk-nf Þ-kk-nf B-kk-nf og J-kk-nf S-kk-nf og S-kvk-nf I-kvk-nf, settur landsréttardómari.

Málsmeðferð og dómkröfur aðila

1 Ríkissaksóknari skaut málinu til Landsréttar 3. ágúst 2018 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjaness 23. júlí 2018 í málinu nr. S[…]/2017.

2 Ákæruvaldið krefst þess að hinn áfrýjaði dómur verði staðfestur um sakfellingu ákærða og refsing hans verði þyngd.

3 Ákærði krefst sýknu af öllum kröfum ákæruvaldsins, sem og kröfum um greiðslu sakarkostnaðar samkvæmt hinum áfrýjaða dómi. Þá er þess krafist að bótakröfu A verði vísað frá dómi.

4 Brotaþoli, A, krefst þess að ákærði verði dæmdur til að greiða honum miskabætur að fjárhæð 2.500.000 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 22. janúar 2014 til 22. febrúar 2018, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Málsmeðferð og sönnunarfærsla

5 Við aðalmeðferð málsins fyrir Landsrétti kom fyrir dóminn B sálfræðingur og gaf skýrslu um meðferð brotaþola hjá Barnahúsi.

Niðurstaða

6 Fallist er á þá niðurstöðu héraðsdóms að orðaskipti ákærða við brotaþola og sú háttsemi hans í kjölfarið að snerta kynfæri drengsins eins og lýst er í öðrum ákærulið hafi falið í sér kynferðislega áreitni í skilningi 1. mgr. 202. gr. almennra hegningarlaga nr. 19/1940. Telst brotið fullsannað með eigin frásögn ákærða af atvikinu. Geta þær skýringar ákærða að um hafi verið að ræða eðlileg samskipti afa við sonarson sinn og að engar kynferðislegar hvatir hafi búið þar að baki ekki breytt þeirri niðurstöðu að ákærði verður sakfelldur samkvæmt þessum lið ákærunnar.

7 Sakargiftir samkvæmt fyrsta og þriðja lið ákæru eru aðallega reistar á framburði brotaþola. Fallist er á með héraðsdómi að fyrirliggjandi upplýsingar um andlegt heilsufar brotaþola séu ekki til þess fallnar að draga úr trúverðugleika framburðar hans. Þá er jafnframt fallist á forsendur og niðurstöðu hins áfrýjaða dóms um mat á trúverðugleika framburða brotaþola og ákærða og annarra framburða og gagna í málinu sem styðja framburð brotaþola. Að þessu gættu og að öðru leyti með vísan til forsendna hins áfrýjaða dóms verður staðfest sakfelling ákærða samkvæmt fyrsta og þriðja ákærulið.

8 Í málflutningi fyrir Landsrétti gerði verjandi ákærða athugasemdir við þóknun réttargæslumanns brotaþola í héraði, J-kvk-ef S-kvk-ef lögmanns, sem ákveðin var 1.981.520 krónur. Hélt hann því fram að þóknunin væri augljóslega úr hófi og því ekki rétt að ákærða yrði gert að greiða þann hluta sakarkostnaðarins. Fyrir Landrétti hefur hvorki verið lögð fram tímaskýrsla réttargæslumannsins né önnur gögn sem lágu til grundvallar ákvörðun héraðsdóms. Eru því ekki skilyrði til þess að þóknunin sæti endurskoðun fyrir Landsrétti. Að þessu gættu er staðfest niðurstaða héraðsdóms um ákvörðun refsingar, greiðslu miskabóta og sakarkostnað.

9 Með vísan til 1. mgr. 235. gr. laga nr. 88/2008 um meðferð sakamála verður ákærða gert að greiða allan áfrýjunarkostnað málsins, þar með talin málsvarnarlaun skipaðs verjanda síns og þóknun skipaðs réttargæslumanns brotaþola sem ákveðin eru að meðtöldum virðisaukaskatti eins og í dómsorði greinir.

Dómsorð:

Héraðsdómur skal vera óraskaður.

Ákærði greiði allan áfrýjunarkostnað málsins, 1.479.202 krónur, þar með talin málsvarnarlaun skipaðs verjanda síns, J-kk-ef S-kk-ef G-kk-ef lögmanns, 1.096.160 krónur, og þóknun réttargæslumanns brotaþola, B-kk-ef J-kk-ef lögmanns, 337.280 krónur.